**Informasjon fra styret – april 2018**

* Det store spørsmålet er selvfølgelig NÅR vi kan skru på vannet. **Det er dessverre helt uaktuelt at det blir nå den 7. april**. Snøen må bort, slik at vi har tilgang på kranene blant annet - og så det må gjøres en vurdering uke for uke fremover.
* Det er heller ikke bestilt containere til søppel ennå, selv om dette pleier å være på plass fra 1.april. Også her må vi vente på mindre snø først.
* Uansett belager vi oss på **vårmøte/sesongåpningsmøte på felleshuset lørdag 21.april klokka 12**. Her blir papirene sendt ut på epost til de aller fleste av dere, noen få får pr.post.
* Samtidig sender vi også ut et skjema som dere må skrive ut og levere på møtet, eller i postkassen på felleshuset senest 15.mai. Dette er for å sikre oss at vi har rett informasjon om alle.
* Vi sender også ut en oversikt over alle komiteene, og hvem som er medlem hvor.
* Renovasjonsetaten byr også i år på innsamling av hageavfall. Første bil kommer lørdag 28.april. Klokkeslett, og oversikt over resten av sesongen, er ennå ikke klart.
* Jobben med å pusse opp toalettene på felleshuset begynte i påsken. Vi gleder oss også til ny og større varmtvannstank.
* De aller fleste har levert inn bostedsattester. Dette skal gjøres med jevne mellomrom, siden det er et krav at vi hyttekolonister bor i og skatter til Oslo kommune.
* Fakturaene er på vei ut, men kassereren prioriterer regnskapet nå, slik at det er klart til det ekstraordinære årsmøtet.
* En prioritert oppgave i sommer blir å vaske og male felleshuset utvendig - dette er viktig vedlikehold. En utfordring er at huset er mye utleid i helgene, men vi håper mange vil stille opp og hjelpe til når det blir aktuelt!
* Oslo krets av Norsk kolonihageforbund har sitt årsmøte 4.april, mens samarbeidsutvalget for Solvang kolonihager (SU) har årsmøte 24.mai. Avdeling 4 er selvfølgelig representert på begge.